cyanic-selkie/wikianc huggingface dataset:
Elizabeth Jonas
Palvelus
Alus myytiin 1618.
Dihydroksiasetoni
Dihydroksiasetoni eli DHA eli 1,3-dihydroksiasetoni (C3H6O3) on kaksi hydroksyyliryhmää sisältävä ketoni. Sitä voidaan pitää yksinkertaisimpana ketoosihiilihydraateista, ja se on niistä myös ainoa, joka ei ole optisesti aktiivinen. Yhdistettä käytetään muun muassa itsestään ruskettavissa voiteissa ja orgaanisessa synteesissä.
Valmistus
Dihydroksiasetonia voidaan tuottaa korkeassa paineessa ja lämpötilassa formaldehydistä. Tämän reaktion ongelmana on kuitenkin huono selektiivisyys, ja se vaatii kalliit turvalaitteistot. Tämän vuoksi yhdistettä tuotetaan pääasiassa mikrobiologisesti glyserolia hapettamalla. Mikrobiologisessa tuotannossa ongelmia ovat muun muassa hapetuksen vaatima suuri happimäärä, suuren glyseroli- tai dihydroksiasetonikonsentraation aiheuttama kasvun estyminen. Tämän vuoksi panosreaktorien lisäksi teolliseen valmistukseen on kehitetty puolipanosprosesseja, jossa glyserolia syötetään fermentointireaktoriin, kunnes haluttu dihydroksiasetonikonsentraatio on saavutettu, minkä jälkeen fermentointireaktori tyhjennetään. Dihydroksiasetoniin bioteknillistä tuotantoa on pyritty parantamaan geenitekniikan avulla ja tähän tarkoitukseen on tutkittu erityisesti Gluconobacter oxydans -bakteeria.
Adolfina
Digi- ja väestötietoviraston mukaan Suomessa on vuoteen 2020 mennessä tilastoitu 1 109 Adolfiina-nimistä ja noin 760 Adolfina-nimistä naista. Aadolfiinoja on ollut noin 40–50.
Nimipäivä
Adolfina-nimi on aikoinaan ollut mukana Suomen almanakassa. Vuosina 1794–1796 Adolfinan nimipäivää vietettiin 7. maaliskuuta.
Diplulmaris antarctica
Diplulmaris antarctica on meduusalaji, joka elää Etelämantereen ympärillä. Sen uimakellon halkaisija voi kasvaa 18-senttiseksi.
Kangasjärvi
Kangasjärvi voi tarkoittaa seuraavia:
Kiveskives
Kiveskives on Turussa vuonna 2008 perustettu kolmihenkinen yhtye, joka soittaa "Nintendo-rockia". Kappaleet ovat täysin instrumentaalisia, joskin osa sisältää satunnaisia huudahduksia ja hoilauksia. Yhtye on keikkaillut aktiivisesti Suomessa ja muualla Euroopassa vuodesta 2009 lähtien.
Maailman viisi mestaritaloa
Maailman viisi mestaritaloa on suomalaisen elokuvaohjaajan ja kirjailijan Rax Rinnekankaan (myös: Reijo Rinnekangas) viiden arkkitehtuurielokuvan sarja. Maailman viisi mestaritaloa sai ensiesityksensä Suomen Rakennustaiteen museossa vuonna 2011. Sarjan pääosassa ovat 1900-luvun merkittävien arkkitehtien yksityistalot. Rinnekangas on käsikirjoittanut, kuvannut ja ohjannut sarjan. Viisi elokuvaa ovat:
Cobie Smulders
Jacoba Francisca Maria Smulders (s. 3. huhtikuuta 1982 Vancouver) on kanadalainen näyttelijä, joka tunnetaan rooleistaan Robin Scherbatskyna komedia­sarjassa Ensisilmäyksellä ja Maria Hillinä Marvel Studiosin elo­kuvissa The Avengers (2012), Captain America: The Return of the First Avenger (2014), Avengers: Age of Ultron (2015), Avengers: Infinity War (2018), Avengers: Endgame (2019) ja Spider-Man: Far From Home (2019) sekä Disney+-sarjassa Secret Invasion (2022). Hän on vieraillut Hillin roolissa myös Marvel Televisionin televisio­sarjassa S.H.I.E.L.D. Agentit. Hän on vuodesta 2017 näytellyt Lisa Turnerin roolia sarjassa Friends From College.
Varhainen elämä
Smulders syntyi Kanadan Vancouverissa hollantilaiselle isälle ja englantilaiselle äidille. Hänet nimettiin iso­tätinsä mukaan, jolta hän myös sai lempi­nimen ”Cobie”. Smuldersilla on neljä siskoa ja kolme veljeä.
Yksityiselämä
Smulders ja yhdys­valtalainen näyttelijä Taran Killam menivät naimisiin vuonna 2012. Heillä on vuosina 2009 ja 2015 syntyneet tyttäret.
Smulders paljasti vuonna 2015, että hänellä oli diagnosoitu munasarjasyöpä vuonna 2007. Syöpä selätettiin kaksi vuotta myöhemmin useiden operaatioiden jälkeen.
Adelolophus
Adelolophus oli hadrosaureihin kuulunut dinosaurussuku. Se eli 81-79 miljoonaa vuotta sitten myöhäisliitukaudella. Adelolophukset söivät kasveja.
Fossiilit
Adelolophuksesta on löydetty vain palanen yläleukaa. Tämä fossiili on löydetty Utahissa sijaitsevasta Wahweapin muodostelmasta, Yhdysvalloista vuonna 1999. Fossiilin löytäjä on Howard Hutchison.
Adelolophus on nimetty vuonna 2014.
Nimi
Adelolophus tarkoittaa "tuntematonta harjaa". Adelolophus tulee kreikan kielen sanoista adelo (tuntematon) ja lophos (harja). Lajinimi hutchisoni puolestaan tulee Adelolophuksen fossiilin löytäjän, Howard Hutchisonin, sukunimestä.
Koko
Adelolophuksen kokoa ei tiedetä.
Puijonkatu
Puijonkatu on katu Kuopiossa ruutukaava-alueella. Katu kulkee Kuopion torin itälaidalla ja sen pituus on noin 1 660 metriä. Katu alkaa Kuopionlahdenkadulta ja loppuu niin sanottuun merkkikiven risteykseen, jossa se risteää Puijonlaaksontien, Puijontien ja Kellolahdentien kanssa. Etelään päin katu jatkuu Maria Jotunin katuna ja myöhemmin Tasavallankatuna, jotka vievät Kuopion ohittavan moottoritien 5 eteläiselle rampille, pohjoispäässä taas on liittymä moottoritien pohjoiselle liittymälle. Puijonkadun jatko, Puijontie, jatkuu Puijon tornille. Katu risteää 14 kadun kanssa. Torin kohdalla se on kävelykatu. Torin alla olevan toriparkin toiset sisään- ja uloskäynnit avautuvat Puijonkadulle. Kadun varrella sijaitsevat Kuopion rautatieasema ja Kuopion kaukoliikenteen linja-autoasema.
Something Wild
Something Wild on suomalaisen metalliyhtyeen Children of Bodomin esikoisalbumi, joka julkaistiin alkuvuodesta 1997. Tunnetuimmat kappaleet ovat ”Lake Bodom” ja ”Deadnight Warrior”, joista jälkimmäisen bändi nauhoitti keskellä yötä nautittuaan alkoholia. ”Deadnight Warriorista” tehtiin myös video. Albumin äänimaailma on synkempi kuin bändin myöhemmät albumit. Sen yhdeksi genreksi on siksi ehdotettu mm. black metalia, mutta sitä on hankala määritellä - sävellykset ovat yleisesti ottaen kokeilevampia ja vapaamuotoisempia kuin myöhemmillä yhtyeen albumeilla. Myös puhdasta kitarasoundia käytetään parissa kappaleessa, mikä on Children of Bodomin musiikissa äärimmäisen harvinaista.
Bändin soolokitaristi-laulaja Alexi Laiho halusi laulaa kappaleet mahdollisimman vihaisessa mielentilassa, joten muut bändin jäsenet ärsyttivät häntä, ja kerran bändin silloinen komppikitaristi Alexander Kuoppala joutui jopa käymään sairaalassa loukattuaan itsensä.
Kannessa esiintyvä viikatemies, joka esiintyy myös bändin muiden albumien kannessa viittaa Bodominjärven murhaajaan, joka tappoi kolme ihmistä järven rannalla sijaitsevassa teltassa 1960. Kaikki muutkin kyseisen bändin Bodom-sanoitukset yms. liittyvät tuohon kyseiseen tapahtumaan.
Kappaleet
Sävellykset ja sanoitukset Alexi Laiho, sovitukset Children of Bodom
</ol>
Irlannin ralli
pienoiskuva|Marcus Grönholm kolaroineena vuoden 2007 rallissa. Irlannin ralli oli mukana FIA:n rallin MM-sarjassa 2000-luvulla. Vuonna 2006 ralli oli kandidaatti MM-sarjaan ja se oli mukana MM-sarjassa kaudella 2007. Vuonna 2008 ralli ei ollut MM-sarjassa, mutta palasi sarjaan kaudella 2009.
Ralli on Irlannin suurin urheilutapahtuma yli 250 000 paikan päällä olevalla katsojallaan ja TV-katsojilla 180 maassa.
Irlannissa on järjestetty myös Circuit of Ireland Rally -kilpailua vuodesta 1931 lähtien.
Erikoiskokeet
Vuoden 2007 rallin ajankohtana oli 15.-18. marraskuuta. Ralli aloitettiin erikoiskokeella Stormontin parlamenttitalojen alueella Belfastissa. Muut erikoiskokeet ajettiin luoteis-Irlannissa Sligon, Fermanaghin, Donegalin, Leitrimin, Tyronen, Roscommonin ja Cavanin kreivikunnissa. Fermanaghin ja Tyronen kreivikunnat kuuluvat Pohjois-Irlantiin ja muut Irlannin tasavaltaan.
Metateesi (kielitiede)
Metateesi tarkoittaa kielitieteessä sanan äänteiden tai tavujen keskinäistä paikanvaihtoa. Esimerkiksi sanassa viitake ('viikate') kaksi viimeistä tavua ovat vaihtaneet keskenään paikkaa. Sanan vene alkuperäinen muoto on ollut *veneh, josta runokielessä käytetään metateettistä muotoa venhe.
Esimerkki:
Taksiliitto
Suomen taksiliitto on Suomessa toimiva taksiyrittäjien etu- ja palvelujärjestö. Taksiliittoon kuuluu vajaat 85 prosenttia Suomen taksiyrittäjistä.
Historia
Taksiliitto syntyi vuonna 1955 kun Ammattiautoliitto (perustettu 1945) jakautui Suomen taksiliitoksi ja Suomen kuorma-autoliitoksi.
Ferenc Nagy
Ferenc Nagy (8. lokakuuta 1903 Bisse, Itävalta-Unkari – 12. kesäkuuta 1979 Fairfax, Virginia, Yhdysvallat) oli unkarilainen poliitikko, joka toimi maansa pääministerinä vuosina 1946–1947.
Elämäkerta
Nagy oli lähtöisin pienviljelijäperheestä ja ammatiltaan maanviljelijä. Hän aloitti paikallispoliitikkona Baranyan läänissä ja osallistui 1920-luvulla Itsenäisten pientilallisten puolueen (FKGP) perustamiseen. Vuonna 1930 hänestä tuli puolueen ensimmäinen puoluesihteeri ja hän oli parlamentin jäsenenä 1939–1942. Gestapo vangitsi hänet 1944. Vuonna 1946 Nagy nimitettiin Unkarin pääministeriksi, mutta valtaa tavoitteleva kommunistipuolue päätti pian syrjäyttää hänet. Vuonna 1947 kommunistit kiristivät hänet eroamaan virastaan muun muassa kaappaamalla hänen poikansa.
Eronnutta Nagya syytettiin rikoksista valtiota vastaan, mutta hän onnistui pakenemaan Itävallan kautta Yhdysvaltoihin. Hän julkaisi vuonna 1948 muistelmakirjan The Struggle Behind the Iron Curtain (”Kamppailu rautaesiripun takana”). Nagy asui myöhemmät vuotensa maatilalla Herndonissa Virginiassa.
Konstantin Aladin (vanhempi)
thumb|Aladinin rakennuttama Tanelinkulma Haminassa thumb|Aladin-suvun hautakappeli Haminan ortodoksisella hautausmaalla Konstantin Aladin vanhempi (1833 – 26. marraskuuta 1896 Tšernigov, Venäjä) oli suomenvenäläinen Haminassa vaikuttanut kauppias, teollisuudenharjoittaja, laivanvarustaja ja kauppaneuvos. Jaroslavlin kuvernementistä Volgan yläjuoksun varrelta kotoisin ollut Aladin muutti Haminaan Venäjältä 14-vuotiaana vuonna 1848 ryhtyen kauppias Vasiljevin apulaiseksi. Hän aloitti itsenäiset liiketoimet 19-vuotiaana ja hänellä oli aluksi kauppa Haminan raatihuoneen alakerrassa. Hän osti sitten Raatihuoneen torin varrelta oman talon ja pian Aladin oli Haminan alueen johtava tukkukauppias. Aladin sai porvarioikeudet vuonna 1868.
Aladin omisti Haminan seudulla myös Tervasaaren sahan ja Metsäkylän sahan sekä Meltin viinatehtaan ja oluttehtaan. Hänellä oli myös purjelaivoja omistuksessaan. Aladin omisti lisäksi metsää ja maatiloja muun muassa Harjun, Marlebäckin ja Poitsilan kartanot. Vuonna 1889 hän rakennutti Haminaan asuintalokseen nykyisin Tanelinkulman nimellä tunnetun uusrenessanssityylisen puutalon. Kauppaneuvoksen arvon Aladin sai vuonna 1894. Hän kuoli kaksi vuotta myöhemmin ollessaan matkalla Etelä-Venäjälle.
Aladin oli naimisissa Anna Pimenowin kanssa. Heidän poikansa oli kauppaneuvos Konstantin Aladin nuorempi joka jatkoi isänsä liikettä Haminassa. Aladin on haudattu Haminan ortodoksisen seurakunnan hautausmaalla Pampyölissä sijaitsevaan Aladin-suvun hautakappeliin. Vuonna 1898 valmistuneen kappelin suunnitteli arkkitehti K. A. Wrede ja se on Suomen suurin yksityinen ortodoksinen hautakappeli.
Fire (Killerin kappale)
Fire on suomalaisen Killer-yhtyeen single, joka julkaistiin vuonna 2002. Kappale on mukana myös Killerin vuoden 2001 esikoisalbumilla Sickeningly Pretty & Unpleasantly Vain. Se nousi Suomen virallisen singlelistan sijalle 4.
Juho Forsell
pienoiskuva|Juho Forsell, omakuva Juho Forsell (myös Johan tai John, sukunimi joissakin lähteissä Forssell, alkujaan Juho Mäkynen, 27. syyskuuta 1853 Ilmajoki – 1939 Venturan piirikunta, Kalifornia, Yhdysvallat) oli suomalaissyntyinen taidemaalari, joka opiskeli Antwerpenissa ja Pariisissa ja lähti 1884 siirtolaiseksi Yhdysvaltoihin. Hän asui ja työskenteli siellä ainakin Chicagossa vuoden 1910 paikkeilla ja vuodesta 1917 Los Angelesin seudulla Kaliforniassa, jossa hän kuoli 1939.
Torppari Antti Kaarlonpoika Mäkysen poika Jussi oli ensimmäisiä oppilaita Ilmajoelle vuonna 1860 perustetussa kansakoulussa ja tuli pian tunnetuksi taitavana piirtäjänä. Vartuttuaan hän lähti 1870 Helsinkiin ja pääsi senaattori Otto Reinhold af Schulténin juoksupojaksi. Työnantaja, joka harrasti itsekin kuvataiteita, pani pojan käsityökouluun, jonka johtaja, arkkitehti Granholm ohjasi hänet Ateneumiin. Mäkynen jatkoi opintoja Helsingin yliopistossa Adolf von Beckerin johdolla. Albert Edelfeltin kehotuksesta ja valtion stipendin turvin Mäkynen lähti jatkamaan opintojaan Belgian Antwerpeniin kuninkaalliseen taideakatemiaan vuosiksi 1876–1879.
Vuonna 1881 Mäkynen lähti opiskelemaan Carolus-Duranin johdolla Pariisiin, jossa tuohon aikaan oleskeli myös muun muassa Edelfelt. Pian hän osallistui ensimmäiseen julkiseen taidenäyttelyynsä ja sai hyviä arvioita. Näihin aikoihin hän maalasi Akaan kirkon alttaritaulun Kristuksen kirkastuminen. Hän on tehnyt alttaritaulun myös Hauhon kirkkoon (Jeesus Getsemanessa, 1883).
Mäkynen muutti sukunimensä Forselliksi ja lähti 1884 siirtolaiseksi Amerikkaan, asui siellä muun muassa Chicagossa ja teki tilaustöitä. Vuonna 1917 hän asettui asumaan Kalifornian Venturan piirikunnan Ojain laaksoon ja meni naimisiin ruotsalaisen näyttelijän Emmy Helena Sjelvinin kanssa. Puoliso tutustutti Forsellin teosofiaan ja okkultismiin, ja Forsell ystävystyi muun muassa Krishnamurtin kanssa ja maalasi hänestä muotokuvan.
Forsellin vaimo kuoli 1926 ja Forsell itse 1939. Ilmajoen museon kokoelmissa on hänen Suomeen lahjoittamiaan töitä.
Haaveilen
Haaveilen on laulaja-lauluntekijä Tonin vuonna 1990 julkaistu ensimmäinen sooloalbumi. Sen on tuottanut Jyrki Niemi Unitor Oy:n Poko Rekords -levy-yhtiölle.
Albumi on äänitetty JJ-studiolla ja miksattu Finnvox-Studiolla helmikuussa 1990.
Etukannen valokuvan on ottanut Jorma Rajamäki. Kannen on suunnitellut ja takakannen valokuvan ottanut Kari Lahtinen. LP-levyn kannen on valmistanut Uudenmaan Ammattipaino Ky.
Albumin nimikappale on julkaistu myös kokoelmalevyllä Suomirokkia II.
Kappaleet
Kappaleet on säveltänyt Toni Lähteenmäki, sanoittanut Toni Lähteenmäki ja Tuula Lehtinen sekä sovittanut Jyrki Niemi, ellei toisin ole mainittu.
A-puoli
B-puoli
Kappaleiden julkaisuoikeudet omistaa Jee-Jee Music Oy.
Soittajat
+
Geir Einang
Geir Einang (s. 8. maaliskuuta 1965 Øvre Årdal, Årdal, Sognin ja Fjordanen lääni) on norjalainen uransa lopettanut ampumahiihtäjä. Hän edusti aktiiviurallaan Vestre Slidre IL -seuraa.
Einang sijoittui maailmancupissa kolmanneksi Holmenkollenin pikakilpailussa 1988. Hän voitti pikakilpailun Norjan-mestaruuden 1988.
Sverre Istad
Sverre Istad (s. 3. tammikuuta 1965 Voss) on norjalainen ampumahiihtäjä. Hän edusti aktiiviurallaan Voss IL -seuraa.
Istad kuului joukkuekilpailun hopeaa saaneeseen Norjan joukkueeseen Lahden MM-kilpailuissa 1991. Samojen kisojen pikakilpailussa (10 km) hän oli yhdeksäs. Hän sijoittui pikakilpailussa 28:nneksi Lake Placidin MM-kilpailuissa 1987 ja 30:nneksi Calgaryn olympialaisissa 1988.
Istad voitti pikakilpailun Norjan-mestaruuden 1990.
Triumph (1562)
Valmistus
Alus valmistettiin Woolwichin telakalla, jossa rakennustöistä vastasi Matthew Baker. Köli laskettiin 1561. Alus laskettiin vesille lokakuussa 1562. Aluksen aseistuksena oli neljä kanuunaa, kolme puolikanuunaa, yhdeksäntoista kulveriinia, kuusitoista puolikulveriinia ja kolmetoista putkea sekä neljä pienempää tuliasetta.
Palvelus
Alus oli kunnostettavana Woolwichissa 1585–1586 ja otettiin palvelukseen 1588 päällikkönään lordi Hugh Seymour. Sen päälliköksi tuli helmikuussa 1588 Sir Martin Frobisher, jonka alaisuudessa alus osallistui taisteluun Espanjan voittamatonta Armadaa vastaan.
Recreation Day
Recreation Day on ruotsalaisen progressiivista metallia soittavan yhtyeen Evergreyn vuonna 2003 julkaistu neljäs studioalbumi.
Afzelia africana
Afzelia africana on Afrikassa kasvava puulaji, joka kuuluu hernekasvien heimoon ja palkomahonkien sukuun. Sitä on käytetty tiikin tilalla rakennus- ja huonekalupuuna. Eräs puutavaran kauppanimistä on doussie.
Ulkonäkö ja koko
pienoiskuva|vasen|Afzelia africanan lehtiä. Afzelia africana kasvaa 10–25 metriä korkeaksi, joskus jopa 40 metriä korkeaksi. Halkaisijaltaan se kasvaa metrin mittaiseksi.
Levinneisyys
Afzelia africana kasvaa laajoilla alueilla trooppisessa Afrikassa. Sen levinneisyysalue rajoittuu lännessä Senegaliin, idässä Ugandaan ja etelässä Kongon demokraattiseen tasavaltaan. Hakkuiden myötä se on käynyt harvinaisemmaksi, ja laji luokitellaan nykyisin vaarantuneeksi lajiksi.
Käyttö
Puun osia on käytetty perinteisesti lääkinnällisiin tarkoituksiin, kuten ruoansulatusongelmien hoitoon ja kivunlievitykseen. Sen oksia käytetään myös karjan rehuna.
Alex Lynn
thumb|Alex Lynn vuonna 2015. Alexander ”Alex” George Lynn (s. 17. syyskuuta 1993 Lontoo) on brittiläinen moottoriurheilija. Hän kilpailee vuonna 2023 IMSA SportsCar Championship ja FIA World Endurance Championship -sarjoissa.
Ura
thumb|Alex Lynn GP3-autossaan [[Silverstone Circuit|Silverstonessa vuonna 2014.]] Lynn aloitti kilpauransa Karting-sarjoissa 11-vuotiaana. Vuonna 2008 hän sijoittui kuudenneksi Britannian KF2-luokassa. Vuonna 2009 Lynn ajoi Formula Renault UK Talvisarjassa sijoittuen kymmenenneksi. Vuonna 2010 Lynn kilpaili Formula Renault UK -sarjassa sijoittuen ensimmäisenä vuonna sarjan kymmennenneksi. Samana vuonna hän ajoi jälleen Talvisarjassa onnistuen voittamaan sarjan mestaruuden. Vuonna 2011 Lynn jatkoi Formula Renault UK -sarjassa voittaen sarjan mestaruuden.
Eveliina Tuominen
Eveliina Tuominen (s. 17. maaliskuuta 1998) on suomalainen pesäpalloilija. Tuominen edustaa Superpesiksessä pelaavaa kasvattajaseuraansa Porin Pesäkarhuja. Hän on edustanut Superpesiksessä myös Lappeenrannan Pesä Ysejä. Pesäkarhuissa pelatessaan Tuominen on saavuttanut kultaa vuonna 2021, kaksi SM-hopeaa vuonna 2017 ja 2019 sekä kolme SM-pronssia vuosina 2014, 2016 ja 2018. Tuominen on pelannut urallaan 4. syyskuuta 2020 mennessä 86 Superpesiksen runkosarjaottelua. Näissä hän on lyönyt kolme kunnaria ja 16 tavallista juoksua, tuonut 38 juoksua ja kerännyt 209 kärkilyöntiä. Tuominen on pelannut urallaan 23 Superpesiksen ylempää pudotuspeliottelua. Näissä hän on lyönyt yhden kunnarin ja kolme tavallista juoksua, tuonut kaksi juoksua ja kerännyt 49 kärkilyöntiä.
Alex Lynn
Ura
Vuonna 2015 Lynn siirtyi GP2-sarjaan menestyneeseen DAMS-talliin. Hän otti ensimmäisen GP2-voittonsa Espanjan sprinttikilpailusta. Lynn voitti myös Unkarin pitkän kilpailun startattuaan paalupaikalta. Hän saavutti kauden aikana kaksi voittoa, kaksi paalupaikkaa ja neljä palkintosijaa sijoittuen sarjan kuudenneksi. Vuonna 2016 Lynn jatkoi toisen kauden GP2:ssa. Hän saavutti kauden aikana kolme voittoa ja kaksi kolmossijaa ja oli sarjassa jälleen kuudes.
Formula 1 -ura
Vuodet 2013-2014 Lynn kuului Red Bullin nuorten kuljettajien kehitysohjelmaan. Tammikuussa 2015 Lynn kiinnitettiin Williamsin F1-tallin kehityskuljettajaksi.
Formula E -ura
thumb|Lynn [[Mahindra Racing -auton ratissa vuonna 2021.]] Vuonna 2017 Lynn siirtyi Formula E -sähköautosarjaan DS Virgin Racing -tallin kuljettajaksi. Hän teki debyyttinsä New Yorkin ePrix’ssä, jossa hän ajoi paalupaikalle heti ensimmäiseen kilpailuun. Molemmat kilpailut päättyivät kuitenkin keskeytyksiin. Lynn jatkoi Virgin-tallissa myös kaudella 2017–18. Hän saavutti 17 pistettä ja oli sarjassa 16:s.
Kaudella 2018–19 Lynn aloitti kesken kauden Jaguar Racingin kuljettajana keräten kymmenen pistettä ollen sarjan loppupisteissä 18:s. Lynn jatkoi uraansa Mahindra Racing -tallissa kesken kauden 2019–20. Hän keräsi 16 pistettä ja sijoittui sarjassa 17:nneksi. Kaudella 2020–21 Lynn ajoi täyden kauden Formula E -sarjassa Mahindralla. Hän ajoi Valencian ePrix’n toisessa kilpailussa kolmanneksi ja otti ensimmäisen palkintosijoituksensa sarjassa. Lontoon ePrix’ssä Lynn otti paalupaikan ensimmäiseen kilpailuun ja ajoi kolmanneksi, toisessa kilpailussa Lynn ajoi voittoon joka oli samalla hänen Formula E -uran ensimmäinen ja ainoa voitto. Lopulta hän saavutti 78 pistettä ja sijoittui sarjapisteissä 12:nneksi. Kauden jälkeen Lynn ei jatkanut tallissa ja hänet korvasi Oliver Rowland.
Urheiluautosarjat
thumb|Lynn [[Silverstonen 6 tunnin ajossa vuonna 2018.]] Lynn siirtyi urheiluautoihin vuonna 2016 ja ajoi kauden kolme viimeistä kilpailua FIA World Endurance Championship -sarjassa Manorin LMP2-tallissa. Vuonna 2017 Lynn jatkoi FIA WEC -sarjassa G-Drive Racingin LMP2-tallissa ja voitti kauden aikana Span 6 tunnin ajon.
Kaudella 2018–19 Lynn siirtyi LMGTE Pro -luokkaan Aston Martin Racingin kuljettajaksi voittaen jälleen Span 6 tunnin ajon 2019 ja sijoittuen luokassaan kahdeksanneksi. Lynn jatkoi samassa tallissa myös kaudella 2019–20. Hän saavutti kaudella neljä kolmossijaa ja voittivat luokkansa kilpailun Le Mansin 24 tunnin ajossa 2020 sijoittuen sarjassa neljänneksi.
Lisäksi Lynn on ajanut vuodesta 2022 lähtien Yhdysvalloissa Cadillac Racing -tallissa IMSA SportsCar Championship -sarjaa.
Terho Pulkkinen
Pulkkinen kävi Oulun lyseota, mutta opinnot keskeytyivät jatkosodan vuoksi helmikuussa 1944. Pulkkinen palveli Karjalankannaksella kenttätykistössä. Sodan jälkeen hän suoritti opintonsa loppuun ja valmistui ylioppilaaksi vuonna 1947. Seuraavana vuonna Pulkkinen aloitti sosiaalipolitiikan opinnot Helsingin yliopiston valtiotieteellisessä tiedekunnassa. Sosiaalipolitiikan professorina toimi tuolloin vasta perustussa virassa Heikki Waris. Pulkkinen valmistui valtiotieteen kandidaatiksi 1953 ja lisensiaatiksi 1953. Hän väitteli tohtoriksi marraskuussa 1957 väitöskirjalla Työttömyyden levinneisyys Suomessa.
Vuosina 1953–1954 ja 1956–1957 Pulkkinen työskenteli Tilastollisen päätoimiston apulaisaktuaarina. Vuosina 1957–1964 hän toimi kulkulaitosten ja yleisten töiden ministeriössä työmarkkinatutkimustoimistossa ensin tarkastajana (1957–1959), sitten esittelijänä (1959–1961) ja lopulta toimistopäällikkönä (1961–1964). Vuosina 1961–1964 Pulkkinen toimi myös Oulun yliopiston kansantaloustieteen vt. professorina. Vuonna 1961 hänet nimitettiin dosentiksi Turun yliopistoon.
Pulkkisen tutkimuksista oli merkittävä erityisesti monografia Eläketurva ja toimeentulo (1969), jonka rahoittivat Kansaneläkelaitos ja Eläketurvakeskus. Tutkimuksessa arvioitiin eläkejärjestelmää, väestökehitystä ja sosiaalimenoja.
Roope Latvala
Roope Juhani Latvala (s. 25. kesäkuuta 1970) on suomalainen kitaristi. Latvalaa voidaan luonnehtia kitaransoiton perusteella yhdeksi suomimetallin ensimmäisistä merkittävistä tiennäyttäjistä. Hän oli perustamassa Stone-yhtyettä, joka oli Suomen ensimmäisiä varsinaisen metallimusiikin pioneereja. Latvala on myös tunnettu erityisesti Children of Bodomin toisena kitaristina.
Stone
thumb|Roope Latvala Stonen kanssa [[Sauna Open Air -tapahtumassa.|220px]] Roope Latvala aloitti kitaransoiton 11–vuotiaana. Myöhemmin hän jatkoi soittamista jazz-kitaristi Fred Ahlbergin yksityisopetuksessa. Hänen ensimmäinen suuri askeleensa oli yhtye Stone, jonka ensimmäinen levy Stone ilmestyi vuonna 1988. Se oli suuri menestys Suomessa. Levyn kansikuvan piirsi Latvala itse. Seuraava levy No Anaesthesia! oli soitannallisesti teknisempi kuin edeltäjänsä. Kolmannen levyn, Coloursin, aikana Jiri Jalkanen erotettiin yhtyeestä, koska hän ei harjoitellut uusia kappaleita. Jirin seuraajaksi otettiin Markku "Nirri" Niiranen.
Latvala Bros
Latvala Bros oli pienimuotoinen hanke, joka esitti instrumentaalista suomimetallia. Sen jäseniä olivat Roope ja Jussi Latvala. Latvala Bros perustettiin talvella 1993–1994. Latvala Bros Plays Wooden Eye -levyä tehtiin ainoastaan 600 kappaletta. Nämä ovat lähes ainoastaan Suomessa myytyjä yksilöitä. Latvala on piirtänyt levyn kannen ja soittanut levyn kaikki kitara- ja basso-osuudet.
Waltari
Latvala soitti useamman vuoden Waltarissa Sami Yli-Sirniön siirryttyä Kreatoriin. Hän liittyi Waltariin aikoinaan Yli-Sirniön loukattua itsensä, ja kun häntä kysyttiin tuuraamaan.
Children of Bodom
Roope Latvala liittyi Children of Bodomin kitaristiksi Alexander Kuoppalan erottua perhesyiden takia kesken suuren kiertueen. Alexi Laiho etsi tuuraavaa kitaristia ja viime hetkillä Latvala otti yhteyttä ja kysyi voisiko hän auttaa. Hänet otettiin heti mukaan, koska hänen taitojensa tiedettiin riittävän korvaamaan Kuoppala keikoilla ja että hän pystyisi jatkamaan yhtyeen kanssa vakituisena jäsenenä. Roope Latvala on ehkä suurin vaikuttaja Alexi Laihon soittotyyliin ja -taitoihin. Children of Bodomin kanssa Latvala on julkaissut Trashed, Lost & Strungout -EP:n, Are You Dead Yet? -albumin, Tie My Rope -singlen, Blooddrunk-albumin, Skeletons in the Closet -coveralbumin sekä Relentless Reckless Forever- ja Halo of Blood -albumit.
Toukokuussa 2015 Children of Bodom kertoi Latvalalle, ettei hänen palveluksia enää tarvita, juuri kun hän oli virittänyt ja huollattanut kitaransa kuntoon uuden albumin I Worship Chaos nauhoituksia varten. Julkisuuteen kerrottiin, että Latvala jätti yhtyeen. Alexi Laiho kertoi vuonna 2019 ilmestyneessä elämäkertakirjassaan Kitara, kaaos & kontrolli Latvalan jättäneen väliin lukuisia harjoituksia ja studiosessioita eikä kyennyt enää soittamaan hänelle tehtyjä kitarastemmoja. Ongelmien hän vihjasi liittyvän Latvalan alkoholin käyttöön. Latvala ei ollut halukas korjaamaan tilannetta, joten Children of Bodomille ei jäänyt muita vaihtoehtoja kuin Latvalan erottaminen. Latvala on kiistänyt nämä syytökset ja syyttänyt myöhemmin vuonna 2020 kuollutta Laihoa tekopyhyydestä ja ylimielisyydestä. Erottaminen tuli Latvalalle yllätyksenä ja hän on tämän jälkeen kärsinyt masennuksesta sekä pitänyt taukoa kitaransoitosta.
Soitin
Roope Latvala on soittanut uransa aikana Jackson ja ESP-merkkisillä kitaroilla. Stonen aikoina hänellä oli sopimus Jacksonin kanssa, ja hän käytti Jackson CS Randy Rhoads -kitaroita. Joskus hän käyttää vanhoja Jackson-kitaroitaan myös esiintyessään, ei tosin Children of Bodomin keikoilla. Liityttyään Children of Bodomiin vuonna 2003 hän sai ESP:ltä endorsement-sopimuksen yhdessä Alexi Laihon kanssa. Yhteistyön tuloksena syntyi ESP Random Star Roope Latvala -kitara. Roopella on myös kotonaan harjoittelukitaroita, esimerkiksi Tokai Les Paul Custom, B.C Rich Warlock Custom, ESP Stratocaster, Charvel Model 1 ja Yamahan nylonkielinen kitara. Latvala käytti Stonen ensimmäisellä levyllä Jacksonin Custom Shop Randy Rhoadsia ja vanhaa Marshall JMP Master Volume -vahvistinta. Sittemmin hän siirtyi käyttämään Lee Jackson Perfect Connection GP1000 -etuastetta. Nykyään Latvalalla on sopimus ENGLin kanssa.
Yksityiselämä ja vaikutteet
Latvala asuu Helsingin Kannelmäessä. Latvala varttui Espoon ja Keravan alueilla.
Latvalan lempimusiikkia ovat Metallica ja Accept. Tämän lisäksi hän on pitänyt lapsesta saakka The Sex Pistolsin musiikista ja erityisesti Steve Jonesin soitosta. Tuolloin hän piti myös Eppu Normaalin, Pelle Miljoonan ja muiden ensimmäisen aallon suomalaisten punk-yhtyeiden musiikista. Hieman myöhemmin hän tutustui myös heavy metal -musiikkiin ja hard rockiin: Judas Priestiin, Iron Maideniin sekä Steve Vain, Ozzy Osbournen, AC/DC:n ja Peer Güntin musiikkiin.
Hän harrastaa vanhoja autoja ja omistaa alkuperäiskunnossa olevan Corvette Stingrayn (vm. 1973), kaksipaikkaisen Datsun 280Z:n (vm. 1976), Datsun 180B:n (vm. 1974) ja Volvo 244 GL:n (vm. 1980).
Ivar Malmikoski
Ivar (Iivari) Mikael Malmikoski (2. toukokuuta 1927 Turku – 25. tammikuuta 2010 ) oli suomalainen nyrkkeilijä.
Malmikoski edusti Suomea Helsingin olympialaisissa 1952. Hän hävisi 67-kiloisten sarjan ensimmäisellä kierroksella Tanskan Victor Jørgensenille tuomariäänin 1–2. Vuonna 1955 hän saavutti Pohjoismaiden mestaruuskilpailuissa hopeaa 75 kilogramman sarjassa.
Seuratasolla Malmikoski edusti Turun Urheiluliittoa ja Turun Jyryä. Hän voitti Suomen mestaruuden 67 kilogramman sarjassa vuosina 1951 ja 1952. Hän voitti Nyrkkeilyliiton mestaruuden vuonna 1954 sekä TUL:n mestaruuden vuosina 1952–1954.
Einari Lankinen
Einari Lankinen (1911 – 1997 ) oli suomalainen Turussa asunut kirjailija.
Lankinen väitti kirjassaan Olin takaa-ajettuna että Yleisradio oli salakuvauslaitteillaan varastanut hänen käsikirjoituksiaan, sävellyksiään ja ideoitaan. Nämä oli sitten myyty Suomessa ja ulkomailla toimineille televisioyhtiöille, elokuvayhtiöille, kirjailijoille, muusikoille ja taiteilijoille jotka olivat sitten tuoneet ne julki omina luomuksinaan. Lankisen mukaan kaikki suomalaiset musiikintekijät Mikko Alataloa lukuun ottamatta olivat varastaneet sävellyksensä häneltä. Lankinen sanoi kärsineensä tämän toiminnan vuoksi vuoteen 1973 mennessä jopa 30 miljoonan markan tappiot ja hän kutsui Yleisradiota maailman suurimmaksi rikollisjärjestöksi.
HMS Windsor (D42)
HMS Windsor (viirinumero D42) oli Britannian kuninkaallisen laivaston Amiraliteetin W-luokan hävittäjä ensimmäisen maailmansodan lopulla ja toisessa maailmansodassa.
Palvelus
Japanin antauduttua alus sijoitettiin poistolistalle ja se myytiin maaliskuussa 1947 BISCOlle. Alus saapui toukokuussa 1949 hinattuna Metal Industriesille Charlestoniin romutettavaksi.
Riimukivi Gs 13
thumb|right|Riimukivi Gs 13 Gävlen Pyhän Kolminaisuuden kirkossa. Riimukivi Gs 13 on punaista hiekkakiveä oleva riimukivi, joka sijaitsee nykyään Gävlen Pyhän Kolminaisuuden kirkossa Ruotsin Gästriklandissa. Vuosille 1030–1050 ajoittuvaa kiveä ja kirjoitusta pidetään yhtenä varhaisimpana lähteenä, jossa mainitaan paikannimi Häme. Kiven on veistänyt muistakin kivistä tunnettu veistäjä Åsmund Kåresson.
Kiven mukaan Egil-niminen mies oli kuulunut uplantilaisen Frögerin (Freijgeir) ledungiin. Fröger teki ryöstöretkiä Itämerellä ja Suomenlahden pohjoisrannikolla. On oletettavaa, että kirjoituksen Hämeellä tarkoitetaan Suomenlahden pohjoisrannikkoa eikä sisämaan Hämettä.
Kirjoitus
Kivessä olevalle riimukirjoitukselle on kaksi lukutapaa:
Normalisoitu kirjoitusasu:
Suomeksi käännettynä:
Pentti Niinivuori
Pentti Valdemar Niinivuori (27. elokuuta 1931 Forssa – 5. heinäkuuta 1988 Forssa) oli suomalainen nyrkkeilijä.
"Isi" Niinivuori edusti Suomea kaksissa olympialaisissa. Helsingissä 1952 hän hävisi 57-kiloisten sarjassa ensimmäisessä ottelussaan Italian Sergio Caprarille pistein 1–2 ja Melbournessa 1956 60-kiloisten sarjassa ensimmäisellä kierroksella Puolan Zygmunt Milewskille pistein 0–3.
Niinivuori saavutti vuonna 1953 Varsovan EM-kilpailuissa pronssia 60 kilogramman sarjassa. Hän voitti jugoslavialaisen Stefanovicin pistein 2–1 ja tyrmäsi kolmannessa erässä italialaisen Giacomo di Jasion. Välierissä hän hävisi unkarilaiselle István Juhászille pistein 0–3. Samana vuonna Niinivuori oli Euroopan edustaja USA–Eurooppa-ottelussa, jossa Eurooppaa edustivat Neuvostoliiton johtaman blokin ulkopuoliset eurooppalaisnyrkkeilijät. Ottelut käytiin kesäkuussa 1953 Chicagossa ja St. Louisissa, ja niissä Niinivuori otti molemmissa otteluissa pistevoitot. Vuoden 1955 EM-kilpailuihin Niinivuori ei päässyt liittoriitojen vuoksi. Vuonna 1957 Prahan EM-kilpailuissa hän voitti 63,5-kiloisten ensimmäisellä kierroksella bulgarialaisen Alex Mitzevin pistein 3–0, mutta hävisi toisessa ottelussaan brittiläiselle David Stonelle pistein 0–3.
Bonneville
Bonneville on Christopher N. Rowleyn ohjaama ja Daniel D. Davisin käsikirjoittama yhdysvaltalainen draamakomediaelokuva, joka sai ensi-iltansa vuonna 2006. Bonnevillen pääosissa ovat Jessica Lange, Kathy Bates ja Joan Allen. Muissa rooleissa ovat muun muassa Tom Skerritt ja Christine Baranski.
Pentti Niinivuori
Vuonna 1955 Niinivuori voitti Pohjoismaiden mestaruuden. Vuoden 1957 PM-kisoissa hän saavutti hopeaa ja vuonna 1959 pronssia.
Sonic Boom: Fire & Ice
Sonic Boom: Fire & Ice on Sanzaru Gamesin kehittämä ja Segan julkaisema tasohyppelypeli. Peli on julkaistu vuonna Nintendo 3DS:lle.
Pentti Niinivuori
Seuratasolla Niinivuori edusti Forssan Alkua. Hän voitti Suomen mestaruuden 60 kilogramman sarjassa vuosina 1953–1955 sekä 67-kiloisissa vuonna 1959. Hän voitti kahdeksan TUL:n mestaruutta vuosina 1951–1958.
Sonic Boom: Fire & Ice
Pelaaminen
Peli on sivusta kuvattu tasohyppely. Tasoilla on sivupolkuja, joilla on valinnaisia piilotettuja esineitä.
Vastaanotto
Peli on saanut V2.fi:n arvostelussa kolme tähteä viidestä.
Solariumi
pienoiskuva|Solariumilaite. pienoiskuva|Solariumilaitteen sisätila. Solariumi on laite, jossa käytetään ultraviolettisäteilyä kosmeettisiin ja tai lääketieteellisiin tarkoituksiin. Laitteessa käytetään loisteputkia, joista tulee yleensä UVA-säteilyä, nykyisin myös UVB-säteilyä. Loisteputket on yleensä asetettu kahdeksi kanneksi, joista alimmaisella maataan ja joista toinen lasketaan päälle. 2000-luvulla ovat yleistyneet seisten käytettävät "aurinkosuihkut", joissa iho ei koske rusketuslaveria, joten ne ovat myös hygieenisempiä.
Solariumista saatava säteily saa aikaan keinotekoisen rusketuksen. Tämä rusketus ei kuitenkaan suojaa ihoa palamiselta, koska se jättää ihon ohueksi. Vanhemmissa solariumeissa ei muodostu D-vitamiinia, mutta joissakin uudemmissa solariumeissa on myös D-vitamiinisynteesin vaatimat, UVB-säteilyä tuottavat lamput. Solarium parantaa eräitä ihovaivoja kuten psoriasista, mutta solariumin säännöllinen käyttö lisää ihosyövän riskiä jopa 75 prosenttia. Liiallinen solariumissa käyminen vanhentaa ihoa.
WHO ja Säteilyturvakeskus (STUK) suosittelevat solariumin välttämistä. Vuonna 2004 ilmestyivät ensimmäiset tutkimukset, jotka viittaavat siihen, että solarium tuottaa endorfiineja ja aiheuttaa riippuvuutta. Tanoreksia on uudissana, joka tarkoittaa riippuvuutta ruskettumiseen joko aurinkoa ottamalla tai solariumia käyttämällä. WHO on vuodesta 2009 luokitellut solariumien UV-säteilyn tupakan veroiseksi syövän aiheuttajaksi.
Orange Democratic Movement
pienoiskuva|Puolueen kampanjointia vuonna 2007. Orange Democratic Movement (lyh. ODM) on kenialainen keskustalainen puolue.
Solariumi
Suomessa solariumien käyttö oli huipussaan 1980-luvulla, jolloin rusketuslaitteita myytiin jopa koteihin. Tuolloin ei vielä tunnettu solariumien mahdollisia terveyshaittoja. Solarium-yrittäjillä on Suomessa ollut vuoden 2012 heinäkuun alusta alkaen velvollisuus valvoa, etteivät alle 18-vuotiaat käytä solariumia. Valvontavelvollisuuden rikkomisesta voidaan tuomita sakkoon. Vuodesta 2015 itsepalvelusolariumit ovat olleet Suomessa kiellettyjä.
Bonneville
Bonneville on ohjaaja Christopher N. Rowleyn ensimmäinen ohjaustyö pitkässä elokuvassa.
Juoni
Bonneville kertoo kolmesta ystävättärestä, jotka aikuistuvat uudelleen ajaessaan Länsi-Yhdysvaltojen läpi. Arvilla Holdenilla (Jessica Lange) on edessään erittäin tärkeä päätös, ja hän pakkaa vuoden 1966 Bonneville-avoautonsa. Hän suuntaa Idahon Pocatellosta ystäviensä Margene Cunninghamin (Kathy Bates) ja Carol Brimmin (Joan Allen) kanssa kohti Kalifornian Santa Barbaraa. Huviretki muuttuukin löytöretkeksi, kun naiset alkavat löytää tietä omaan itseen, lupausten tärkeyteen, luopumisen vaikeuteen ja ystävyyteen.
Tuotanto
Bonneville kuvattiin keväällä ja alkukesällä vuonna 2005 muun muassa Utahissa, Nevadassa ja Kaliforniassa.
Julkaisu ja vastaanotto
Bonneville sai ensi-iltansa Kanadan Toronton elokuvajuhlilla 11. syyskuuta vuonna 2006. Toronton elokuvajuhlien jälkeen elokuva kiersi muitakin elokuvajuhlia, muun muassa Deauville American Film Festivalin Ranskassa, jossa elokuva esitettiin 9. syyskuuta vuonna 2007. Bonneville pääsi teatterilevitykseen vasta 29. helmikuuta vuonna 2008 Kanadassa ja rajoitetusti Yhdysvalloissa. Elokuva tuotti yhteensä noin 1,3 miljoonaa dollaria.
Bonneville ei ollut kriittinen eikä taloudellinen menestys. Elokuvalla on Rotten Tomatoes -sivustolla 40 prosentin "mätä" arvosana, joka perustuu neljäänkymmeneen arvosteluun, joista kuusitoista ovat positiivisia ja kaksikymmentäneljä negatiivisia.
Bonnevillen DVD-julkaisu julkaistiin kesällä 2008.
Mats Lindgren
Mats Anders Lindgren (s. 1. lokakuuta 1974 Skellefteå, Ruotsi) on ruotsalainen entinen jääkiekkoilija, pelipaikaltaan keskushyökkääjä. Hän pelasi urallaan NHL:ssä yhteensä 387 runkosarjaottelua tehopistein 54+74=128 ja keräten 146 jäähyminuuttia sekä 24 playoff-ottelua tehopistein 1+5=6 ja keräten kymmenen jäähyminuuttia. Lindgren oli alun perin Winnipeg Jetsin ensimmäisen kierroksen 15. varaus kesältä 1993, mutta hänet kaupattiin kuitenkin ennen NHL-uran alkua Edmonton Oilersiin. Lindgren pelasi myös Naganon olympiakisoissa 1998.
Lindgren tunnettiin NHL:ssä pääasiassa hyvänä karvaajana ja alivoimapelaajana. Loukkaantumiset kuitenkin vaivasivat häntä paljon. Lindgrenin pelaajaura päättyi lopulta selkävammaan kauden 2003–2004 kynnyksellä. Hän ilmoitti pelaajauransa loppumisesta tammikuussa 2015. Lindgren on toiminut sittemmin apuvalmentajana Elitserienissä/SHL:ssä.
Orange Democratic Movement
Historia
Puolue sai alkunsa vuonna 2005 järjestetyssä kansanäänestyksessä, jossa äänestyslipukkeissa käytettiin hedelmäsymboleja kuvaamaan vaihtoehtoja: kyllä-vaihtoehdolla tämä oli banaani ja ei-vaihtoehdolla appelsiini. Kansanäänestyksessä äänestettiin uuden perustuslain ratifioinnista, mitä vastaan enemmistö (58,12 %) äänesti.
Mats Lindgren
Seuraura
Lindgren on Skellefteå AIK:n kasvatti. Hän debytoi seuran miesten joukkueessa vain 16-vuotiaana Ruotsin toiseksi korkeimmalla sarjatasolla maan I-divisioonassa kaudella 1990–1991, jolloin Lindgren pelasi Skellefteåssa kymmenen runkosarjaottelua. Ensimmäisellä täydellä kaudellaan 1991–1992 hän teki siellä 29 runkosarjaottelussa tehot 14+8=22 ja kolmessa nousukarsintasarjan ottelussa tehot 3+2=5. Kaudella 1992–1993 Lindgren oli Skellefteån toiseksi paras pistemies Kent Norbergin jälkeen tehoilla 20+18=38.
Orange Democratic Movement
Historia
Vuoden 2013 vaaleissa ODM liittoutui FORD–Kenya- ja WDM-K -puolueiden kanssa. Puolue sai 96 paikkaa.
Mats Lindgren
Seuraura
Winnipeg Jets varasi Lindgrenin ensimmäisellä kierroksella 15. pelaajana NHL:n varaustilaisuudessa 1993. Kaudeksi 1993–1994 hän siirtyi Elitserien-joukkue Färjestad BK:hon, jossa Lindgren teki alkukaudella 22 runkosarjaottelussa tehot 11+6=17, joilla hän oli joukkueen paras maalintekijä ja toiseksi paras pistemies Håkan Loobin jälkeen. Färjestad ajautui loppukaudeksi kuitenkin Allsvenskaniin, jossa Lindgren oli Färjestadin toiseksi paras maalintekijä ja neljänneksi paras pistemies tehoilla 9+6=15. Nousukarsintasarjassa hän oli joukkueen paras maalintekijä viidellä osumallaan. Maaliskuussa 1994 Winnipeg Jets kauppasi Lindgrenin pelaajaoikeudet, Boris Mironovin sekä kesän 1994 ensimmäisen ja neljännen kierroksen varausvuorot Edmonton Oilersiin vaihdossa Dave Mansoniin ja kesän 1994 kuudennen kierroksen varausvuoroon. Kaudella 1994–1995 Lindgren oli Elitserienissä Färjestadin paras maalintekijä ja toiseksi paras pistemies Håkan Loobin jälkeen tehoilla 17+15=32. Hänet valittiin kauden päätteekis liigan vuoden tulokkaaksi.
Kaudeksi 1995–1996 Lindgren siirtyi Edmonton Oilersin organisaatioon. Hän pelasi loukkaantumisten vuoksi kuitenkin vain 13 ottelua AHL-joukkue Cape Breton Oilersissa tehopistein 7+5=12. Myös kauden 1996–1997 Lindgren aloitti farmissa, tällä kertaa Oilersin uudessa farmijoukkueessa Hamilton Bulldogsissa, jossa hän pelasi yhdeksän ottelua tehden 13 tehopistettä. Lindgren debytoi Oilersin NHL-joukkueessa 3. marraskuuta 1996 vieraissa Chicago Blackhawksia vastaan. Hän teki ottelussa myös NHL-uransa avausmaalin ensimmäisellä laukauksellaan. Lindgren vakiinnutti loppukaudeksi paikkansa NHL:ssä tehden tulokaskautensa aikana kaikkiaan 69 runkosarjaottelussa tehot 11+14=25 ja 12 playoff-ottelussa neljä syöttöpistettä. Kaudella 1997–1998 hän teki liigan yhden kauden piste-ennätyksensä tehoilla 13+13=26. Lindgren oli Kelly Buchbergerin kanssa Oilersin ainoa kauden kaikissa 82 runkosarja- ja 12 playoff-ottelussa pelannut pelaaja, vaikka hänen myöhempi uransa jäikin hyvin rikkonaiseksi.
Orange Democratic Movement
Historia
Vuoden 2017 vaaleissa ODM sai 76 paikkaa parlamentin alahuoneessa. ODM:n puheenjohtaja ja presidenttiehdokas Raila Odinga ei hyväksynyt presidentinvaalin tuloksia ja kolme viikkoa vaalien jälkeen korkein oikeus hylkäsi presidentinvaalien tuloksen ja uudet vaalit pidettiin 26. lokakuuta. Odinga kuitenkin vetäytyi vaaleista sanoen, ettei luottanut järjestelmän kykyyn uusiutua. .
Ideologia
ODM määrittelee itsensä sosiaalidemokraattiseksi puolueeksi ja pitää maan työssä käyvän väestön aseman parantamista erittäin tärkeänä. Toimivan valtion pohjaksi se määrittelee vahvan kansalaisyhteiskunnan. .
Mats Lindgren
Seuraura
Kesken kauden 1998–1999, maaliskuussa 1999 Oilers kauppasi Lindgrenin ja kesän 1999 kahdeksannen kierroksen varausvuoron New York Islandersiin vaihdossa Tommy Saloon. Kausi 1999–2000 hänellä jäi loukkaantumisten vuoksi vain 43 ottelun mittaiseksi ja kausi 2000–2001 marraskuussa 2000 tulleen olkapäävamman vuoksi vain 20 ottelun mittaiseksi. Syyskuussa 2002 Lindgren siirtyi kesken harjoitusleirin try-out -sopimuksella Vancouver Canucksiin, kun hän oli juuri kuntoutunut voimaharjoittelussa tulleesta alaselän lihasrevähdyksestä. Lindgren pelasi alkukauden 2002–2003 vammojen kanssa AHL-joukkue Manitoba Moosessa, kunnes hän teki marraskuussa jatkosopimuksen Canucksin kanssa.
Kauden 2003–2004 kynnyksellä, lokakuussa 2003 Lindgren loukkasi selkänsä uudelleen Canucksin aamujäillä. Hänen vammansa vaati leikkaushoitoa, eikä Lindgren pelannut koko kaudella. Myös hänen koko pelaajauransa päättyi tähän. Lindgren ilmoitti uransa loppumisesta 30-vuotiaana tammikuussa 2005.
Maajoukkueura
Lindgren edusti Ruotsia Naganon olympiakisoissa 1998. Yhteensä hän on pelannut 15 A-, seitsemän B- ja 49 juniorimaaottelua.
Orange Democratic Movement
Ideologia
Ympäristöpolitiikassaan puolue haluaa parantaa maan villieläinten suojeluun kohdennettavia resursseja, vähentää kotitalouksien riippuvuutta fossiilisista polttoaineista ja verottaa saastuttamista.
ODM:n ulkopoliittisissa linjauksissa kiinnitetään huomiota mm. ulkoministeriön toiminnan kasvattamiseen ja ulkomailla oleskelevien kenialaisten tietotaidon parempaan hyödyntämiseen.
Mats Lindgren
Maajoukkueura
Lindgren pelasi myös alle 20-vuotiaiden MM-kilpailuissa vuosina 1993 ja 1994, joista molemmat turnaukset päättyivät hopeaan. Vuoden 1994 turnauksessa hän oli Ruotsin paras maalintekijä viidellä osumallaan. Lindgren pelasi myös alle 18-vuotiaiden MM-kilpailuissa vuosina 1991 ja 1992, joista jälkimmäinen turnaus päättyi hopeaan.
Valmentajaura
Lindgren aloitti valmentajauransa kasvattajaseuransa Skellefteå AIK:n apuvalmentajana Tommy Samuelssonin johtamassa valmennustiimissä Ruotsin toiseksi korkeimmalla sarjatasolla HockeyAllsvenskanissa kaudella 2005–2006. Joukkueen kausi päättyi sarjanousuun Elitserieniin. Kaksi seuraavaa kautta Lindgren jatkoi Skellefteån apuvalmentajana Per-Erik Johnssonin alaisuudessa. Joukkue ajautui kauden 2006–2007 päätteeksi Kvalserieniin, mutta onnistui voittamaan sarjan ja säilyttämään sarjapaikkansa. Kausi 2007–2008 Skellefteålla päättyi puolivälieriin. Kaudet 2008–2009 ja 2009–2010 Lindgren toimi joukkueen apuvalmentajana Hans Särkijärvelle. Molemmat kaudet päättyivät välierätappioihin.
Kaudeksi 2012–2013 Lindgren nimettiin AIK IF:n Elitserien-joukkueen apuvalmentajaksi hänelle Skellefteåsta tutun Per-Erik Johnssonin valmennustiimiin. Johnson kuitenkin erotettiin joulukuussa 2012 ja AIK:ta valmensi loppukauden ajan Anders Eldebrink. Joukkue jäi lopulta pudotuspelien ulkopuolelle yhdeksänneksi. Kaudella 2013–2014 AIK:ta valmensi Rikard Franzén. Joukkue ajautui Kvalserieniin ja putosi lopulta Allsvenskaniin.
Bill Finger
Milton "Bill" Finger (8. helmikuuta 1914 – 18. tammikuuta 1974) oli yhdysvaltalainen sarjakuvien tekijä. Hän loi yhdessä Bob Kanen kanssa Batman-hahmon ja oli mukana kehittämässä sarjaa. Finger on valittu kuolemansa jälkeen kahteen sarjakuva-alan kunniagalleriaan, Jack Kirby Hall of Fameen 1994 ja Will Eisner Comic Book Hall of Fameen 1999.
Gábor Csapó
Gábor Csapó (20. syyskuuta 1950 Budapest – 27. marraskuuta 2022 ) oli unkarilainen vesipalloilija ja olympiavoittaja. Hän edusti seuratasolla Vasasia. Csapó voitti olympialaisissa kaksi mitalia, kultaa vuonna 1976 ja pronssia vuonna 1980. Hän voitti urallaan myös neljä mitalia MM-kisoissa ja kolme EM-kisoissa.
Ryō Chōnan
Ryō Chōnan (, s. 8. lokakuuta 1976 Tsuruoka, Yamagatan prefektuuri) on japanilainen uransa lopettanut vapaaottelija. Hän otteli urallaan muun muassa Pancrasessa, Deepissä, Pridessa ja UFC:ssä. Chōnan voitti Deepin keski- ja välisarjan mestaruudet. Parhaiten hänet tunnetaan kiertävästä polvilukkovoitostaan Anderson Silvaa vastaan.
Vapaaottelu-ura
Chōnan aloitti harjoitella kyokushinia opiskellessaan lukiossa. Opiskelun jälkeen hän työskenteli rakennusmiehenä Tokiossa, kunnes muutti Thaimaahan harjoittelemaan thainyrkkeilyä. Ystävänsä kehotuksesta Chōnan päätti viimein kokeilla vapaaottelua. Ensimmäisen ottelunsa Chōnan kävi Pancrase: 2001 Neo-Blood Tournament Eliminations -tapahtumassa 5. toukokuuta 2001. Hikaru Satōta vastaan käyty ottelu päättyi Chōnanin tappioon tuomariäänin.
DEEP ja Pride
Chōnan sai tilaisuuden otella Pridessa toukokuussa 2004 PRIDE Bushido 3 -tapahtumassa. Chōnan otteli Pancrasen keskisarjan mestaria Ricardo Almeidaa vastaan, jolle hän hävisi tuomariäänin. Toisessa ottelussaan Chōnan sai vastaansa UFC: entisen välisarjan mestarin Carlos Newtonin. PRIDE Bushido 5 -tapahtumassa käyty ottelu päättyi Chōnanin voittoon tuomariäänin. Seuraavaksi Chōnan sai vastaansa uuden Cage Ragen keskisarjan mestarin Anderson Silvan. 31. joulukuuta 2004 käyty ottelu jäi Pride Shockwave 2004 -tapahtuman historiaan, kun Chōnan voitti ottelun kiertävällä polvilukolla kolmannessa erässä. Ottelun jälkeen Chōnan sai useita huomionosoituksia voitostaan. Muun muassa MMAFighting, Bleacher Report ja Sports Illustrated palkitsivat hänet vuoden luovutusvoitosta Silvaa vastaan. Chōnan otteli sen jälkeen Deepissä ja kohtasi Roan Carneiron. Helmikuussa 2005 käyty ottelu päättyi Chōnanin voittoon teknisellä tyrmäyksellä, Carneiron saatua vekin.
Toukokuussa 2005 Chōnan palasi takaisin Prideen ja voitti tuomariäänin Nino Schembrin. Seuraavaksi Chōnan sai vastaansa kaksi entistä UFC-ottelijaa Phil Baronin ja Dan Hendersonin. Chōnan hävisi molemmat ottelunsa tyrmäyksellä ensimmäisessä erässä. Tappioiden jälkeen Chōnan sai tilaisuuden otella Deepin keskisarjan mestaruudesta puolustavaa mestaria Ryūta Sakuraita vastaan. DEEP: 23 Impact -tapahtumassa käyty ottelu päättyi Chōnanin voittoon teknisellä tyrmäyksellä Sakurain saadessa vekin. Mestaruuden jälkeen Chōnan osallistui Priden järjestämään välisarjan turnaukseen. Chōnan voitti avauskierroksellaan King of the Cage keskisarjan mestarin Joey Villaseñorin hajaäänin. Toisella kierroksella Chōnanin turnaus päättyi hävittyään Paulo Filholle käsilukolla.
Priden välisarjan turnauksen jälkeen Chōnan palasi puolustamaan Deepin keskisarjan mestaruuttaan. Hän sai vastaansa Ryūta Sakurain, jolta hän oli alun perin voittanut mestaruuden. Chōnan voitti tälläkin kertaa kaksikon välisen kamppailun tuomariäänin. Chōnan vaihtoi painoluokkaa alemmaksi ja otteli Seo Do Wongia vastaan DEEP: DEEP in Yamagata -tapahtumassa. Chōnan voitti ottelun teknisellä tyrmäyksellä ensimmäisessä erässä.
UFC
Syyskuussa 2007 UFC ilmoitti tehneensä sopimuksen Chōnanin kanssa. Hän otteli ensimmäisen kerran 17. marraskuuta 2007 UFC 78 -tapahtumassa Karo Parisyania vastaan. Chōnan hävisi ottelun tuomariäänin. Toisessa ottelussa Chōnan sai vastaansa Roan Carneiron, jota vastaan hän oli otellut voitokkaasi Deepissä. Syyskuussa 2008 käyty ottelu päättyi Chōnanin voittoon hajaäänin.
Pöytätenniksen maailmanmestaruuskilpailut 2012
Pöytätenniksen maailmanmestaruuskilpailut 2012 kilpailtiin Dortmundissa, Saksassa 25. maaliskuuta – 1. huhtikuuta.
Miesten turnaus
Miesten turnauksen voitti Kiina, Suomen sijoitus kisoissa oli 48 ja Suomen joukkueeseen kuuluivat Benedek Oláh, Samu Soine, Otto Tennilä ja Roope Kantola
Naisten turnaus
Naisten turnauksen voitti Kiina, Suomen sijoitus oli 68.